“ทองฟิวเจอร์” ร่วงจ่อหลุด 1,980 เหรียญ เซ่นดอลลาร์แข็ง
“ทองฟิวเจอร์” ร่วงลงใกล้หลุดระดับ 1,980 ดอลลาร์/ออนซ์ โดนถูกกดดันจากการแข็งค่าของดอลลาร์ ซึ่งจะลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น
“ทองฟิวเจอร์” ร่วงลงใกล้หลุดระดับ 1,980 ดอลลาร์/ออนซ์ โดนถูกกดดันจากการแข็งค่าของดอลลาร์ ซึ่งจะลดความน่าดึงดูดของทอง
29 มี.ค. 2566

ผู้สื่อข่าวรายงานว่า ราคาทองฟิวเจอร์ ร่วงลงใกล้หลุดระดับ 1,980 ดอลลาร์ ขณะที่นักลงทุนขายทองในฐานะสินทรัพย์ปลอดภัย หลังคลายกังวลต่อวิกฤตภาคธนาคารสหรัฐ
นอกจากนี้ ราคาทองถูกกดดันจากแรงขายทำกำไร หลังราคาพุ่งขึ้นก่อนหน้านี้
ณ เวลา 20:11 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนมิ.ย. ลบ 9.20 ดอลลาร์ หรือ 0.46% สู่ระดับ 1,981.20 ดอลลาร์/ออนซ์
โดยราคาทองยังถูกกระทบจากการแข็งค่าของดอลลาร์ ซึ่งจะลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น
ขณะที่นักลงทุนจับตาดัชนีราคาการใช้จ่ายเพื่อการบริโภคส่วนบุคคล (PCE) ในวันศุกร์ ซึ่งจะบ่งชี้ทิศทางอัตราดอกเบี้ยของธนาคารกลางสหรัฐ (เฟด)
ทั้งนี้ ดัชนี PCE เป็นมาตรวัดเงินเฟ้อที่เฟดให้ความสำคัญ โดยสามารถตรวจจับการเปลี่ยนแปลงในพฤติกรรมของผู้บริโภค และครอบคลุมราคาสินค้าและบริการในวงกว้างมากกว่าข้อมูลดัชนีราคาผู้บริโภค (CPI)